ส่วนที่ 1 ข้อมูลโดยสรุป

การดำเนินธุรกิจหลัก

ธุรกิจหลักของบริษัทฯ และบริษัทย่อย ประกอบด้วยการสำรวจและพัฒนาแหล่งแร่ทองคำ
และโลหะอื่นๆ การทำเหมืองดีบุกนอกชายฝั่ง การทำเหมืองหินแอนดีไซท์
และการพัฒนาอสังหาริมทรัพย์ ในการดำเนินธุรกิจ บริษัทฯ
ตระหนักถึงความรับผิดชอบต่อสังคมและผู้ถือหุ้น ตลอดจนชุมชนและท้องถิ่นที่บริษัทฯ ดำเนินการอยู่
บริษัทฯ
ยังคงมุ่งมั่นที่จะพัฒนาและปรับปรุงการดำเนินงานให้ดีที่สุดเพื่อผลตอบแทนที่ดีในแต่ละธุรกิจที่บริษัทฯ
ดำเนินการอยู่ให้กับผู้ถือหุ้นและสังคม

การลงทุน

ในปี 2550 บริษัทฯ ได้ซื้อหุ้นเพิ่มทุนทั้งหมดของบริษัท ทรัพยากรสมุทร จำกัด (SML)
ซึ่งส่งผลให้สัดส่วนการถือหุ้นเพิ่มขึ้นจากเดิมร้อยละ 83.7ไปเป็นร้อยละ 89.99 ต่อมาในวันที่ 13
พฤศจิกายน 2550 ที่ประชุมวิสามัญผู้ถือหุ้นของบริษัท ทรัพยากรสมุทร
จำกัดได้มีมติให้ลดทุนจดทะเบียน จากเดิม 1,171,976 หุ้น เป็น 1,054,616 หุ้น
โดยลดหุ้นทั้งหมดที่ถือโดย Southern Kinta Consolidated Limited จำนวน 117,360 หุ้น
ซึ่งผลจากการลดทุนดังกล่าวจะทำให้ บริษัทฯมีสัดส่วนการถือหุ้นเพิ่มขึ้นจากร้อยละ 89.99
ไปเป็นร้อยละ 99.99 ในวันที่ 6 มีนาคม 2551

บริษัท ทรัพยากรสมุทร จำกัด ได้ดำเนินการยื่นขอประทานบัตรไว้แล้วและการลงทุนในบริษัทฯ
นี้จะให้ผลตอบแทนในระยะยาวกับบริษัทฯ ในอนาคต ทั้งนี้การทำเหมืองแร่ดีบุกของบริษัท
ทรัพยากรสมุทร จำกัดตรงกับธุรกิจหลักของบริษัท รวมทั้งมีทิศทางที่ดีในตลาดสากล

ส่วนธุรกิจเหมืองแร่ทองคำได้มีการติดตั้งเครื่องบดย่อยลูกที่สองเพื่อปรับปรุงประสิทธิภาพและกำลังการผลิต
รวมทั้งเปิดการทำเหมืองใหม่ T-1-8 สำหรับการพัฒนาอสังหาริมทรัพย์ของบริษัท สกายคลิฟฟ์
บนถนนรัชดาภิเษกที่ได้มีการตกลงทำสัญญกับนักลงทุนรายหนึ่ง
ได้มีการชะลอการพัฒนาดังกล่าวเนื่องจากสภาวะเศรษฐกิจที่ถดถอย
และได้มีการยกเลิกสัญญาดังกล่าว ดังนั้นบริษัทฯ จึงพยายามหาทางเลือกอื่นๆ
รวมทั้งการขายโครงการดังกล่าวด้วย

การดำเนินธุรกิจเกี่ยวกับเหมืองแร่

ปี 2550 เป็นปีที่ท้าท้ายเป็นอย่างยิ่งในการดำเนินธุรกิจเหมืองทองคำ เนื่องจากบริษัท ทุ่งคำ จำกัด
ซึ่งได้เริ่มดำเนินงานและได้สร้างผลกำไรในปี 2549
กลับมีผลกำไรลดต่ำลงในปีนี้เนื่องจากปริมาณผลผลิตที่ลดลงดังนั้นบริษัทจึงตัดสินใจที่จะปรับปรุงกำลังการผลิตให้ดียิ่งขึ้นด้วยการติดตั้งเครื่องจักรดำเนินงานในส่วนที่
2 เพื่อเพิ่มกำลังการผลิตที่มีอยู่ในปัจจุบันและรองรับสินแร่ที่จะเพิ่มมากขึ้นในอนาคต

ส่วนของการดำเนินธุรกิจเหมืองหินแอนดีไซท์ยังคงประสบปัญหาอันเกิดจากการเลื่อนกำหนดเวลาในการดำเนินโครงการรถไฟรางคู่
ทำให้ไม่สามารถขายหินโรยทางรถไฟซึ่งเป็นผลิตภัณฑ์หลักของบริษัทฯ ได้ ทั้งนี้บริษัทฯ
คาดหวังว่าจะมีโครงการรถไฟรางคู่ในพื้นที่ภาคกลางและงานซ่อมบำรุงของการรถไฟแห่งประเทศไทย
ซึ่งโครงการนี้จะมีความต้องการใช้หินโรยทางรถไฟประมาณ 850,000 ตัน อย่างไรก็ตามบริษัทฯ
ได้วางแผนทางการตลาดเพื่อมุ่งเน้นการขายผลิตภัณฑ์หินต่างๆให้กับงานก่อสร้างด้านอื่นๆเพื่อลดการพึ่งพิงการขายหินโรยทางรถไฟ

บริษัทฯ ยังคงหยุดการดำเนินการทำเหมืองดีบุกนอกฝั่งทะเล
เนื่องจากรัฐบาลยังไม่ได้มีการทบทวนปรับลดอัตราการจัดเก็บค่าภาคหลวงแร่ดีบุกให้อยู่ในระดับที่สามารถแข่งขันกับประเทศผู้ผลิตในต่างประเทศได้
ปัจจุบันราคาดีบุกมีการปรับตัวเพิ่มขึ้นอย่างมาก จนกระทั่งในเดือนตุลาคม 2550
ที่ผ่านมารัฐบาลได้ประกาศลดอัตราค่าภาคหลวงใหม่ซึ่งจะช่วยให้บริษัทสามารถกลับมาดำเนินการได้อีกครั้ง

ราคาดีบุกมีแนวโน้มปรับตัวสูงขึ้นเรื่อยๆซึ่งพวกเราก็หวังว่าแนวโน้มของราคาดีบุกจะปรับตัวสูงขึ้นไปเรื่อยๆในอนาคต
ซึ่งเราก็ได้เตรียมแผนงานที่จะกลับสู่ธุรกิจดีบุกอีกครั้ง ด้วยการผลักดันให้ บริษัท ทรัพยากรสมุทร
จำกัด ซึ่งเป็นบริษัทย่อยของบริษัท ทุ่งคาฮาเบอร์ จำกัด (มหาชน)
เริ่มดำเนินงานได้ในอนาคตอันไกล้ ซึ่งตามแผนงาน และใบอนุญาต จะครอบคลุมพื้นที่ถึง 50,000
ไร่ (8,000 เอเคอร์)

การพัฒนาอสังหาริมทรัพย์

โครงการพัฒนาอาคารชุดพักอาศัยของบริษัท สกายคลิฟฟ์ จำกัด บนถนนรัชดาภิเษก

บริษัทสกายคลิฟฟ์ จำกัด (“บริษัทในเครือ”)
ซึ่งเป็นบริษัทในเครือของบริษัทฯได้ตกลงที่จะก่อสร้างโครงการคอนโดมิเนียม 29 ชั้นสำหรับพักอาศัย
(ประมาณ 629 ห้อง)

โครงการพัฒนาอาคารชุดพักอาศัยตั้งอยู่เลขที่ 14 ถนนรัชดาภิเษก ห้วยขวาง กรุงเทพมหานคร
ซึ่งโครงการดังกล่าวจะเริ่มก่อสร้างในไตรมาสที่ 2 ของปี 2551 นี้โดยคาดว่าจะใช้เวลาประมาณ
24 เดือนในการก่อสร้าง อย่างไรก็ตามจากที่มีความผันผวนทางการเงินในตลาดโลก
และความไม่มั่นคงทางการเมืองในประเทศไทย ทำให้นักลงทุนที่เข้าร่วมลงทุนกับบริษัท สกายคลิฟฟ์ฯ
ยกเลิกสัญญา และทำให้บริษัท สกายคลิฟฟ์ฯ ไม่สามารถขอวงเงินกู้ได้ตามกำหนด

อย่างไรก็ตาม ในปัจจุบันต้นทุนในการก่อสร้างอยู่ในเกณฑ์ค่อนข้างต่ำ บริษัทฯ
จึงเข้าเจรจากับตัวแทนบริษัทจากต่างประเทศในการก่อสร้างจากแบบที่ได้รับการอนุมัติแล้ว
พบว่าสัดส่วนการก่อสร้างอาคารต่อพื้นที่ดิน (FAR) ของโครงการ 10.5 แทนที่จะเป็น 7 ดังนั้น
บริษัทฯ จึงพยายามรักษาระดับ FAR ของโครงการ

การถือครองที่ดิน ที่จังหวัดภูเก็ต

ไม่มีการเปลี่ยนแปลงการถือครองที่ดินในจังหวัดภูเก็ตของบริษัทฯ ในรอบปีที่ผ่านมา ในปี 2547
บริษัทฯ ได้ซื้อที่ดินแปลงหนึ่งบริเวณอ่าวภูเก็ต ทำให้สามารถเชื่อมต่อที่ดินของบริษัทฯ 2
แปลงซึ่งไม่ติดต่อกันให้รวมเป็นผืนเดียวกัน ดังนั้นจึงทำให้บริษัทฯ
เป็นเจ้าของที่ดินแปลงใหญ่ที่มีด้านหน้าที่ดินติดทะเลอ่าวภูเก็ต
ซึ่งจะช่วยเพิ่มศักยภาพและมูลค่าในการพัฒนาในอนาคต

ต่อมาในเดือนมกราคม ปี 2551 บริษัทได้ ตกลงขายที่ดินในพื้นที่ตัวเมือง จังหวัดภูเก็ต
เป็นจำนวนเงินหกสิบล้านบาท

การเพิ่มทุนจดทะเบียน

ในปี 2551 บริษัทฯ ไม่มีกิจกรรมการเพิ่มทุนจดทะเบียน หลังจากการเพิ่มทุนจดทะเบียนในปี 2548
ที่บริษัทฯ ได้ทำการจัดสรรหุ้นเพิ่มทุนให้กับผู้ถือหุ้นเดิม ทำให้ทุนจดทะเบียนเพิ่มขึ้นจาก
605,551,170 หุ้น เป็น 756,939,463 หุ้น ปัจจุบัน บริษัทฯ มีส่วนของผู้ถือหุ้นเป็นเงิน 1.165
พันล้านบาท

บทสรุป

ถึงแม้ว่าในปี 2551
จะเป็นอีกปีหนึ่งที่บริษัทฯไม่ประสบความสำเร็จแต่บริษัทได้ดำเนินการหลายๆอย่างที่จะช่วยบรรลุตามแผนงานที่จะปรับปรุงผลกำไรในปี
2552 ให้ดียิ่งขึ้น
พวกเรายังคงเชื่อมั่นว่าแผนการกลยุทธ์และพนักงานของบริษัทฯทุกๆคนจะสามารถนำพาความสำเร็จในอนาคตมาสู่บริษัทฯ
ไม่ว่าจะเป็นในธุรกิจ เหมืองแร่ทองคำ, เหมืองแร่ดีบุก หรือ การพัฒนาอสังหาริมทรัพย์
ซึ่งจะเป็นรายได้หลักของบริษัทฯในอนาคต